OPĆINA HERCEGOVAC
Žiro račun: 2402006-1814400000

Matični broj: 02539543

RKP: 34872

Šifra djelatnosti: 75115
OBRAZLOŽENJE POLUGODIŠNJEG IZVJEŠTAJA O IZVRŠENJU  PRORAČUNA
OPĆINE HERCEGOVAC ZA PERIOD 01. 01. DO 30. 06. 2026. GODINE
               Zakonom o proračunu (“Narodne novine”, broj 144/21.) i Pravilnikom o polugodišnjem i godišnjem izvještaju o izvršenju proračuna, propisana je obveza sastavljanja i podnošenja polugodišnjeg izvještaja o izvršenju proračuna za prvo polugodište tekuće proračunske godine.
               Na sadržaj polugodišnjeg izvještaja o izvršenju proračuna primjenjuju se odredbe Pravilnika o polugodišnjem i godišnjem izvještaju o izvršavanju proračuna („Narodne novine“, broj 85/23.), sukladno članku 76., članku 88. i članku 163. stavak 5. Zakona o Proračunu („Narodne novine“, 144/21).

Polugodišnji izvještaj o izvršenju Proračuna Općine Hercegovac za I - VI 2026. godine, temeljem članka  4. Pravilnika o polugodišnjem i godišnjem izvještaju o izvršenju proračuna sadrži:

1. opći dio, 

2. posebni dio, 

3. obrazloženje i 

4. posebne izvještaje. 

1. Opći dio sadrži: 

            ( Sažetak Računa prihoda i rashoda i Računa financiranja 

            ( Račun prihoda i rashoda 

            ( Račun financiranja 
a) Račun prihoda i rashoda proračuna sadrži: 

           ( Izvještaj o prihodima i rashodima prema ekonomskoj klasifikaciji 
           ( Izvještaj o prihodima i rashodima prema izvorima financiranja
           ( Izvještaj o rashodima prema funkcijskoj klasifikaciji 
b) Račun financiranja sadrži: 
          ( Izvještaj računa financiranja prema ekonomskoj klasifikaciji 
          ( Izvještaj računa financiranja prema izvorima financiranja
2. Posebni dio proračuna sadrži: 
    ( Izvještaj po organizacijskoj klasifikaciji 
    ( Izvještaj po programskoj klasifikaciji 
3. Obrazloženje općeg dijela o izvršenju proračuna 
4. Izvještaj o korištenju proračunske zalihe 
5. Izvještaj o zaduživanju na domaćem i stranom tržištu novca i kapitala i 

6. Izvještaj o danim jamstvima i plaćanjima po protestiranim jamstvima
            Sadržaj Polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna (“Narodne novine”, 85/23.) kojim su definirani naslovi stupaca u tablicama i pojedini pojmovi vezani za naslove u tablicama. 
OPĆI  DIO 

              SAŽETAK A. RAČUNA PRIHODA I RASHODA I B. RAČUNA FINANCIRANJA 

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te rashoda i izdataka na razini razreda ekonomske klasifikacije, kao i višak/manjak prihoda, gdje je u razdoblju 1. siječnja do 30. lipnja 2026. ostvaren manjak prihoda i primitaka u iznosu od 10.066,17 EUR. 

Ovdje su iskazana i raspoloživa sredstva iz prethodnog razdoblja koja iznose 496.025,00 EUR te konačni rezultat poslovanja za razdoblje 1. siječnja do 30. lipnja 2026., a to je višak prihoda u iznosu od 485.958,83 EUR.

           RAČUN PRIHODA I RASHODA 
Račun prihoda i rashoda iskazuje se u slijedećim tablicama:

· Prihodi i rashodi prema ekonomskoj klasifikaciji

· Prihodi i rashodi prema izvorima financiranja

· Rashodi prema funkcijskoj klasifikaciji.

Prihodi i rashodi prema ekonomskoj klasifikaciji 
Račun prihoda i rashoda prema ekonomskoj klasifikaciji daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine). 
PRIHODI
       Prihodi (skupina 6 + skupina 7) ostvareni su u iznosu od 682.267,57 EUR, a odnose se na prihode poslovanja u iznosu od 648.896,99 EUR i prihode od prodaje nefinancijske imovine u iznosu od 33.370,58 EUR. 

Prihodi od poreza (konto 61)

Prihodi od poreza ostvareni su u iznosu od 282.431,51 EUR, što je 34,38 % u odnosu na plan, a čine ih:

· porez i prirez na dohodak koji su ostvareni u iznosu od 267.486,06 EUR
· porezi na imovinu koji su ostvareni u iznosu od 12.026,17 EUR
· porezi na robu i usluge koji su ostvareni u iznosu od 2.919,28 EUR.
Ostvarenje prihoda od poreza na dohodak veće je u odnosu na 2025. godinu. Razlog povećanja je što je više zaposlenih osoba s našeg područja, a i plaće su veće. Neznatno veće ostvarenje je i kod poreza na imovinu jer smo u ovoj godini imali više kupoprodajnih i darovnih ugovora po kojima je plaćan porez na promet nekretnina. Također je nešto veća i uplata poreza na robu i usluge (porez na potrošnju) zbog povećanja cijene robe.
Pomoći iz inozemstva (darovnice) i od subjekata unutar općeg proračuna (konto 63)

Pomoći iz inozemstva (darovnice) i od subjekata unutar općeg proračuna ostvarene su u iznosu od 310.834,43 EUR, što je 31,52 % u odnosu na plan, a čine ih:
       - pomoći proračunu iz drugih proračuna (konto 633) u iznosu od 3.086,34 EUR koje se odnose na:
            - sredstva pomoći od Ministarstva poljoprivrede, šumarstva i ribarstva za manifestaciju „Dani krumpira u Hercegovcu 2025.“
         - pomoći izravnanja za decentralizirane funkcije i fiskalnog izravnanja (konto 635) u iznosu od 232.340,81 EUR, koje se odnose na:

          - 14.187,23 EUR tekuće pomoći izravnanja za decentralizirane funkcije i

          - 218.153,58 EUR  pomoći fiskalnog izravnanja.
- pomoći temeljem prijenosa EU sredstava (konto 638) u iznosu 75.407,28 EUR, koja se odnose na: 
          - 64.096,18 EUR pomoć za Program “Zaželi” – 85%.
          - 11.311,10 EUR pomoć za Program “Zaželi” – 15% 

Prihodi od imovine (konto 64)
Prihodi od imovine ostvareni su u iznosu od 26.147,09 EUR,  a sastoje se od:

· prihoda od financijske imovine (konto 641) u iznosu od 165,97 EUR, koji se odnose na prihode od  kamata 

· prihoda od nefinancijske imovine (konto 642) u iznosu od 25.981,12 EUR,  koji se odnose na:
· zakup poljoprivrednog zemljišta u vlasništvu Republike Hrvatske 12.673,26 EUR
· sredstva za korištenje domova 2.915,35 EUR
· zakup poslovnih prostora 9.738,96 EUR
· prihod od spomeničke rente 3,55 EUR
· korištenje mrtvačnica 195,00 EUR
· korištenje javnih površina 280,00 EUR 

· naknada za grobna mjesta 175,00 EUR. 

Ostvarenje prihoda je veće kod prihoda od zakupa poljoprivrednog zemljišta u odnosu na isto razdoblje prethodne godine zato jer su zakupoprimci ranije počeli uplaćivati zakup poljoprivrednog zemljišta za 2026. godinu.
Prihodi od administrativnih i upravnih pristojbi, pristojbi po posebnim propisima i naknada (konto 65)
Prihodi od administrativnih i upravnih pristojbi, pristojbi po posebnim propisima i naknada ostvareni su u iznosu od 28.432,81 EUR, što je 29,10 % u odnosu na plan, a čine ih:

          - upravne i administrativne pristojbe (konto 651)  u iznosu od 480,00 EUR,  koje se odnose na: 
          - grobnu naknadu u navedenom iznosu.

Manje ostvarenje na grobnoj naknadi u odnosu na isto razdoblje 2025. godine je zato jer je razrez za tekuću godinu rađen u drugoj polovini godine, kao i opomene za neplaćanje grobne naknade prethodnih godina.
          - prihodi po posebnim propisima (konto 652) u iznosu od 6.156,87 EUR,  koji se odnose na:
          - ostali nespomenuti prihodi 6.156,87 EUR (HT za postavljanje kablova na javnoj površini)                 

          - komunalni doprinosi i naknade (konto 653) u iznosu od 21.795,94 EUR, koje se odnosi na:
          - komunalni doprinos 310,64 EUR i

          - komunalna naknada 21.485,30 EUR.

Ostvarenje komunalnog doprinosa manje je  u odnosu na 2025. godinu jer smo imali manje predmeta po kojima se plaća komunalni doprinos.
Prihodi od prodaje proizvoda i robe te pruženih usluga i prihodi od donacija (konto 66)
Prihodi od prodaje proizvoda i robe te pruženih usluga i prihodi od donacija ostvareni su u iznosu od 29,03 EUR, a ista se odnose na uplatu Hrvatskih voda u iznosu 10% od naplaćene naknade za uređenje voda kao naknada Općini za vođenje i naplatu iste. Od 2025. godine kod nas se samo naplaćuje dugovanje iz prethodnih godina, a razrez i naplatu rade same Hrvatske vode.
Kazne, upravne mjere i ostali prihodi (konto 68)
Kazne, upravne mjere i ostali prihodi ostvareni su u iznosu od 1.022,12 EUR, a odnose se na naplatu potraživanja za zbrinjavanje otpadnog vozila te otkup starog aluminija i željeza. Takvih prihoda u istom razdoblju prošle godine nije bilo.
               Prihodi od prodaje nefinancijske imovine (konto 7)
Prihodi od prodaje nefinancijske imovine ostvareni su u iznosu od 33.370,58 EUR, a odnose se na:
· prihode od prodaje građevinskih objekata (konto 721) u iznosu 28.665,58 EUR, od čega su: 
· 89,58 EUR sredstva od prodaje stanova na kojima je postojalo stanarsko pravo što je 45% od ukupno uplaćenog iznosa dok je 55 % uplaćeno u državni proračun
· 28.576,00 EUR sredstava od prodaje nekretnine u vlasništvu Općine
· prihode od prodaje prijevoznih sredstava (konto 723) u iznosu 4.705,00 EUR, a odnose se na prodaju osobnog automobila-službenog vozila.
Račun financiranja

Općina Hercegovac u travnju 2026. godine prodala je nekretninu u svom vlasništvu (kuća u Ulici braće Petr u Hercegovcu). Kupac se Općini obratio sa zahtjevom za odobravanjem obročne otplate kupoprodajne cijene za nekretninu na 12 mjesečnih rata. Općina je odobrila obročnu otplatu nekretnine te se stavka Izdaci za financijsku imovinu i otplate zajmova (razred 5) u iznosu od 25.718,50 EUR odnosi na odobrenu obročnu otplatu prodane nekretnine (12 obroka). Stavka Primici od financijske imovine i zaduživanja (razred 8) u iznosu od 4.286,42 EUR odnosi na uplatu 2 obroka otplate za prodanu nekretninu.

           RASHODI 
           Rashodi (skupina 3 + skupina 4) su izvršeni u iznosu od 670.901,66 EUR, što je 25,86 % u odnosu na plan, a sastoje se od rashoda poslovanja u iznosu od 634.648,18 EUR i od rashoda za nabavu nefinancijske imovine u iznosu od 36.253,48 EUR. 
           Rashode poslovanja čine rashodi za zaposlene, materijalni rashodi, financijski rashodi, subvencije, pomoći unutar općeg proračuna, naknade građanima i kućanstvima na temelju osiguranja i ostali rashodi.
        Rashodi za zaposlene (konto 31) ostvareni su u iznosu od 180.491,79 EUR, a  odnose se na  bruto plaće za djelatnike Općine i djelatnice u Programu „Zaželi“.

        Materijalni rashodi (konto 32) ostvareni su u iznosu od 131.822,29 EUR, a u njih se ubrajaju naknade troškova zaposlenima, troškovi za uredski materijal, energiju (plin i struja za općinske prostorije i domove, javna rasvjeta, benzin za službeni automobil i kosilice), materijal za tekuće i investicijsko održavanje (općinske prostorije, domovi, javne površine, oprema, kosilice), telefon,  usluge tekućeg i investicijskog održavanja (održavanje domova, javne rasvjete, popravci uredske opreme, kosilica i  službenog automobila, održavanje nerazvrstanih cesta, održavanje općinskih prostorija, održavanje groblja i mrtvačnica), komunalne usluge, intelektualne usluge (javno bilježničke usluge, ugovori o djelu, usluge odvjetnika), naknade za rad predstavničkih tijela (naknada predsjedniku Vijeća i članovima Općinskog vijeća), reprezentacija i članarine.

       Financijski rashodi (konto 34) ostvareni su u iznosu od 998,13 EUR, a čine ih bankarske usluge i ostali financijski rashodi.

       Subvencije poljoprivrednicima (konto 35) ostvarene su u iznosu od 5.056,12 EUR, a odnose se na sufinanciranje umjetne oplodnje i sufinanciranje osiguranja usjeva.

        Pomoći dane unutar općeg proračuna (konto 36) ostvarene su u iznosu od 223.795,72 EUR, a odnose se na dotaciju sredstava za dječji vrtić, pomoći osnovnoj školi, dotaciju za plaće djelatnika te nabavu knjižne i ne knjižne građe za našu knjižnicu, sufinanciranje rada Javne vatrogasne postrojbe Garešnica i dotaciju decentraliziranih sredstava istoj.
        Naknade građanima i kućanstvima (konto 37) ostvarene su u iznosu od 18.830,00 EUR, a odnose se na isplaćene pomoći po programu za socijalne potrebe i to pomoć za novorođenčad, sufinanciranje nabave školskog pribora,  pomoći mladim obiteljima za kupnju i adaptaciju stambenog objekta te isplatu uskrsnica za umirovljenike s područja Općine Hercegovac.
        Ostali rashodi (konto 38) ostvareni su u iznosu od 73.654,13 EUR,  a to su donacije isplaćene udrugama i to: Vatrogasnoj zajednici Općine Hercegovac, Zajednici Sportskih udruga Općine Hercegovac, KUD-ovima, Crvenom križu, političkim strankama, dotacije udrugama osoba s invaliditetom, udrugama branitelja  i dotacije ostalim udrugama.

        Rashodi za nabavu nefinancijske imovine (razred 4) ostvareni su u iznosu od 36.253,48 EUR, a čine ih :  
- rashodi za nabavu proizvedene dugotrajne imovine u iznosu od 33.829,33 EUR (izgradnja vode na teniskom igralištu, stolovi za mjesni dom u Ladislavu i stolice za mrtvačnicu u Hercegovcu, klima uređaji za malu i veliku salu Hrvatskog doma u Hercegovcu te mrtvačnice u Ladislavu i Velikoj Trnavi, hladnjaci za domove, oprema za tenisko igralište te izrada instalacija u parku)
- rashodi za dodatna ulaganja na nefinancijskoj imovini u iznosu od 2.424,15 EUR, a odnose se na dodatna ulaganja na građevinskim objektima (mlin - prostorija za udruge i građevinu za pohranu komunalne opreme), dogradnja programa Municipal d.o.o. (informatički program kojeg  koristimo u poslovanju).
 PRIHODI I RASHODI PREMA IZVORIMA FINANCIRANJA

           Za izvršenje rashoda planirani su izvori financiranja koje čine prihodi iz kojih se podmiruju rashodi određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih nenamjenskih ili ostvarenih namjenskih prihoda po izvorima. Izvori financiranja koji su korišteni za rashode u prvoj polovici 2026. godine su opći prihodi i primici (izvori 11 i 19  - raspoloživa sredstva iz prethodnih godina), prihodi za posebne namjene (izvori 43, 44 i 49 - raspoloživa sredstva iz prethodnih godina) i pomoći (izvori 50, 52 i 56).       
RASHODI PREMA FUNKCIJSKOJ KLASIFIKACIJI
            Rashodi prema funkcijskoj klasifikaciji daju prikaz izvršenih rashoda prema njihovoj namjeni, odnosno funkciji – Klasifikacija rashoda u skladu s namjenom.  

Ukupni rashodi izvršeni su u iznosu od 670.901,66 EUR
 što je 25,86% u odnosu na plan. Iz izvršenja rashoda prema funkcijskoj klasifikaciji vidljivo je da su svi rashodi izvršeni u skladu s planom.
               Izvještaj o korištenju proračunske zalihe

Člankom 65. Zakona o proračunu (“Narodne novine”, broj 144/21.), propisano je da se sredstva proračunske zalihe mogu koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju Proračuna nije bilo moguće predvidjeti; za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih nesreća, te za druge nepredviđene rashode tijekom godine. 

Visina sredstava proračunske zalihe utvrđena su Odlukom o izvršavanju proračuna. Proračunska zaliha planirana je u iznosu od 1.500,00 EUR. 
O korištenju sredstava proračunske zalihe odlučuje Općinski načelnik i o tome izvješćuje Općinsko vijeće u okviru polugodišnjeg i godišnjeg izvještaja o izvršenju proračuna. 
Proračunska zaliha nije korištena u prvoj polovini 2026. godine.
Izvještaj o zaduženju

              Općina Hercegovac nije se zaduživala u prvoj polovini 2026. godine. 
 Izvještaj o danim jamstvima i izdacima po jamstvima 
Općina može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač, za ispunjenje obveza pravne osobe i ustanove. Općina Hercegovac u prvoj polovini 2026. godine nije davala jamstva niti je imala izdatke  po danim jamstvima. 
Obrazloženje manjka/viška prihoda: 
              Sveukupno ostvarenje prihoda i primitaka Općine Hercegovac na dan 30. 06. 2026. godine je 686.553,99 EUR (razredi 6+7+8), a rashoda i izdataka 696.620,16 EUR (razredi 3+4+5). Ukupni manjak prihoda i primitaka je 10.066,17 EUR. Manjak je ostvaren iz razloga što će radovi, za koje imamo potpisane ugovore o sufinanciranju, biti završeni u drugom polugodištu ove godine i tada ćemo dobiti ugovorena sredstva za sufinanciranje. Preneseni ukupni višak prihoda i primitaka iz 2025. godine bio je 496.395,28 EUR. Nakon ispravka pogrešno priznatih prihoda za komunalnu i grobnu naknadu iz prethodnog razdoblja u iznosu od 370,28 EUR, višak prihoda i primitaka iznosi 496.025,00 EUR. U prvoj polovici 2026. godine iskorišteno je 80.067,80 EUR prenesenih sredstava, što znači da 415.957,20 EUR ostaje na raspolaganju u idućem razdoblju. U prenesenom višku iskazana su namjenska sredstva i to od zakupa i prodaje poljoprivrednog zemljišta, prihod od komunalne i grobne naknade, prihod od iznajmljivanja domova i prodaje nefinancijske imovine, komunalnog doprinosa, koncesije i vodnog doprinosa što su namjenska sredstva te će biti utrošena u ovoj godini (prema donesenim Programima gradnje i održavanja komunalne infrastrukture), te sredstva za Program "Zaželi". Sveukupni višak prihoda i primitaka (preneseni višak iz prethodnih godina – ispravak pogrešno priznatih prihoda – manjak prihoda i primitaka za razdoblje od 01.01. do 30.6.2026.) na dan 30. 06. 2026. godine iznosi 485.958,83 EUR.
U Hercegovcu, 12. kolovoza 2026. godine
                                                                                                             Predsjednik Općinskog vijeća:
                                                                                                             Ivan Novotni

